Skal ikkje barn og unge få samlast til større arrangement lenger?

Fleire organisasjonar har lenge bygd større arrangement på forutsetninga av at ein kunne overnatte i hallar. No visar det seg utfordrande å få lov til det. Fleire hallar har teke vekk tilbodet av leige med overnatting. Dette fører til at barne- og ungdomsorganisasjonar ikkje kan arrangere større arrangement med plass til alle som ynskjer å delta. Ein organisasjon dette går ut over er 4H Rogaland.

4H Rogaland er ein medlemsstyrt barne- og ungdomsorganisasjon. Mottoet er «Å læra ved og gjera». Dette blir blant anna praktisert gjennom to store samlingar kvart år, styrevervkurs og storkurs. På kursa lærar medlemar blant anna om korleis styrearbeid fungerer, og andre tema som interesserer dei. Dette er med på å utvikle ein framtidsretta og samfunnsengasjert ungdom. I det siste har det vorte meir utfordrande å arrangere dette sidan ein ikkje får lov til å overnatte i haller.

I år arrangerte 4H Rogaland styrevervskurs på Mosterøy i Stavanger kommune. Der har kommunen gått så langt at dei nektar overnatting i alle sine hallar, og deltakarane måtte difor sove i klasserom. 4H erfarer at helgearrangement der ein søv i haller bidreg sterkt til relasjonsbygging, både mellom medlemmar, men òg mellom medlemmar og vaksne. Dette gjer mental tryggleik og vekst hjå medlemmane våre. Når ein er nøydt til å dela medlemmane inn i klasserom ser 4H at dei viktige møta mellom ungdommar på tvers av kommunegrenser forsvinn i større grad. Det er òg fleire skular ein ikkje får overnatte i. Når ein stor kommune slik som Stavanger nektar overnatting fryktar me at andre kommunar også vil følgje etter. Det vil isåfall ha drastiske konsekvensar for barn og unge i Rogaland. Kommunen har eit ansvar for å tilrettelegga for alle lag og organisasjonar. Korleis kan dykk tilrettelegga for oss?

Det er likevel ikkje berre kommunar som nektar overnatting i hallar. I private hallar, slik som Bjerkreimshallen, blir det óg nekta overnatting. På storkurset i Bjerkreim har ein måtta redusere tal på deltakarar frå ca 400 til 200 sidan ein ikkje kan overnatte i Bjerkreimshallen. Rett over eit døgn etter at påmeldinga opna var storkurset fullt. Der ein tidlegare hadde plass til alle som ville vere med, må ein nå innføre «første mann til mølla»-prinsippet. Det vil seie at mange av medlemmane ikkje får vere med på årets store høgdepunkt i organisasjonen. Grunnen til at dei ikkje godtek overnatting blir oppgjeven å vera kostnadar med forsikring og alarm.

4H Rogaland håpar at dei som eig hallane i fylket kan sjå på løysningar for å opne opp for overnatting igjen. Me og andre organisasjonar vil arrangere store, sosiale og lærerike arrangement for barn og unge. Dette føreset at ein får lov til å sove i hallar. Kostnadar og andre praktiske utfordringar bør kunne løysast. 4H Rogaland er iallfall svært interesserte i å strekka seg langt for å igjen kunne gje alle medlemmar moglegheita til å delta, få nye vener, bli kjent med nye stadar, erfare fellesskap og oppleva meistring. Essensen av 4H er «alle skal med».

**For ytterlegare informasjon, ta kontakt med:**
Medlem i arrangørkomiteen for Storkurs i Bjerkreim og tidlegare styremedlem, Alf Slettebø, alfslett@icloud.com, 90 80 04 31

Styreleiar i 4H Rogaland, Sanne Skeie leder.rogaland@4h.no 45 08 27 80

4H-tilsett, Hege Reime, hege.reime@4h.no, 94083614